 Murrashax Muuse Biixi waxa uu tilmaamay in dulmiga lagu hayo bulshada beelaha Gabooye aannu diinta Islaamka iyo dhaqanka suubban midkoodna meel ku lahayn, waxaannu bulshada ugu baaqay inay ka waantoobaan ku dhaqanka wax kasta oo aan diinta waafaqsanayn, isagoo arrimahaas ka hadlaya waxa uu yidhi, Shareecada Islaamku dulmigaas way xaaraantimaysay, waana in loo guntadaa oo idinku u guntataan oo inta kalena idinku garab-gashaa sidii waxan loo suulin lahaa mar haddii shareecada Islaamku kasoo horjeedo, waqtigeedana way qaadaynaysaa, dadkana waa lala halgami doonaa, laakiin waxa innaga goaan ah inaynu la dagaallanno wixii shareecadu reebtay ee dhexdeenana dib-u-dhaca ku keenaya, Distoorka dalku reero muu kala sheegin, Gabooye iyo Aji-na muu kala sheegine muwaadin buu yidhi ee maxaa innaga hortaagan in aynu muwaadinimada hirgelinno? 